季前賽

《季前賽》係香港MakerVille製作嘅電視劇，由姜濤、陳卓賢、呂爵安、邱士縉、張繼聰、郭嘉駿同梁業主演。套劇喺2022年10月24號到11月11號逢禮拜一到五21:30-22:30喺香港電視娛樂ViuTV首播。製作特輯《季前賽製作特輯：賽前製》喺10月22號禮拜六晚20:30-21:30播。套劇用街頭籃球隊同大學籃球隊之間嘅鬥爭做主題。

播映安排
2022年6月底，ViuTV播出「磅礡聲勢　即將登場」宣傳片，宣傳包括呢套節目嘅四套節目，到7月中旬播出套劇嘅宣傳片，正式公佈8月29號首播。但係7月28號MIRROR演唱會發生意外，作為主辦單位MakerVille同系公司嘅ViuTV亦成為被批評嘅對象，ViuTV除咗暫停節目宣傳活動之外，亦要重新檢視之後嘅節目播映安排。由於呢套劇有MIRROR成員主演，而MIRROR全體成員亦會喺8月到9月期間全面停工，所以決定延後播映。最終安排係10月頭先播另一套自製劇《野人老師》，先至再播返呢套劇。套劇喺10月21號搞記者會，係MIRROR演唱會意外之後MakerVille頭一個實體宣傳活動。

角色一覽

主要角色
姜濤 飾 高家孝
陳卓賢 飾 卓立鋒
呂爵安 飾 關浩德
邱士縉 飾 張智良
張繼聰 飾 陳尚波
郭嘉駿 飾 楊舜光
梁業 飾 朱昆潤

固定角色
葛綽瑤 飾 何瑪莉
強尼 飾 潘Sir
練美娟 飾 九姐
袁富華 飾 關總
李敏 飾 關瑜欣
陳安立 飾 陳國秋
葉振弘 飾 賴俊毅
黃定謙 飾 王駿銘
潘福行 飾 Joseph
岑珈其 飾 Richard
蔡穎恩 飾 劉嘉莉
黃梓樂 飾 老闆仔
楊千攸 飾 晴晴
陳子豐 飾 阿強
蘇伊俊 飾 施啟興
吳啟洋 飾 張仕南
劉志飛 飾 洪方俊
何倚富 飾 黃國強
施柏全 飾 拉麵
柯卓男 飾 魚仔
盧瀚霆 飾 小明
羅永昌 飾 何瑪莉阿爸
黃素歡 飾 何瑪莉阿媽
曾贊學 飾 阿龍
劉錫賢 飾 敏叔
駱振偉 飾 Ryan
陳郁憲 飾 Tim
李明憲 飾 Howard
黃慧君 飾 Susan
童愛玲 飾 丘麗儀
歐錦棠 飾 Raymond
黃梓賢 飾 鄧梓堅

其他角色
許寶恆 飾 不良少女甲
何洛瑤 飾 不良少女乙
方泳琳 飾 女子隊球員
譚旻萱 飾 女子隊球員
顧綽姿 飾 女子隊球員
劉沛蘅 飾 小明女友
何啟華 飾 騙子
鄧永鑄 飾 餐廳侍應
 飾 Jack

每集內容

歌曲

主題曲
『無人不知的戰果』
主唱：姜濤
作曲、編曲、監製：馮庭正
作詞：

片尾曲
『痴漢之歌』
主唱：姜濤/呂爵安/邱士縉/張繼聰/梁業/郭嘉駿
作曲：
作詞：Him Hui@The Hertz
編曲：The Hertz / DJ Tsoi
監製：The Hertz / 馮庭正

插曲
『Always Gotcha』
主唱、編曲、監製：
作曲：Herman@The Hertz
作詞：Him Hui@The Hertz、Herman@The Hertz

『一秒心跳』
主唱：葛綽瑤
作曲、編曲、監製：馮庭正
作詞：

『孩童特效方』
主唱：6號
作曲、編曲、監製：馮庭正
作詞：

『一個人的武林』
主唱、作曲：張繼聰
作詞：
編曲、監製：Goro Wong

拍攝地點
劇入面嘅籃球街場包括屯門愛定商場嘅籃球場、屯門兆禧苑嘅籃球場同埋九龍灣啟業邨啟業商場停車場天台嘅啓業運動場。

劇入面嘅快餐店係沙田廣源邨廣源商場嘅麥當勞。

MakerVille - 季前賽
ViuTV - 季前賽
ViuTV - 季前賽製作特輯：賽前製

2022年ViuTV劇集